Publication: Magyar Közlöny
Issue: MK-1999-80 (Year: 1999, Number: 80)
Era: 1990-2004
Section: 1. A büntetőeljárásról szóló 1973. évi I. törvény (a továbbiakban: Be.) a büntetőeljárásban alkalmazható legsúlyosabb kényszerintézkedés, az előzetes letartóztatás elrendelésének és megszüntetésének okairól, a döntés eljárási rendjéről, valamint a hatóságok feladatairól és az
Paragraph Index: 119

2. Az előzetes letartóztatás e szabályai alkotmányosságának vizsgálatára több indítvány érkezett. Az Alkotmánybíróság az indítványokat egyesítette és egy eljárásban bírálta el. 2.1. Az indítványozó eredetileg a Be. 284. § (1) bekezdésének alkotmányossági vizsgálatát kérte amiatt, hogy az előzetes letartóztatással kapcsolatos bírósági határozatok esetében nincs helye rendkívüli jogorvoslatnak. Álláspontja szerint a felülvizsgálat kizártsága ellentétes az Alkotmány 55. §-ának azon rendelkezésével, mely szerint mindenkinek joga van a szabadságra és a személyi biztonságra, és senkit nem lehet személyi szabadságától másként, mint a törvényben meghatározott okokból és a törvényben meghatározott eljárás alapján megfosztani. Ezen indítványának indokolásaként, a Be. konkrét rendelkezésének megjelölése nélkül bírálta az előzetes letartóztatás elrendelésére és meghosszabbítására a vádirat benyújtása előtt alkalmazandó törvényi szabályokat, továbbá az előzetes letartóztatás elrendelését megengedő törvényi rendelkezések túl általános voltát, valamint az előzetes letartóztatás elrendelésének és fenntartásának bírósági gyakorlatát. Tekintettel arra, hogy a Be.-nek a felülvizsgálható határozatok körét kijelölő 284. § (1) bekezdése alkotmányossági vizsgálata már folyamatban volt, az Alkotmánybíróság az indítványnak e rendelkezésre vonatkozó részét elkülönítette és — a többi indítvánnyal együtt —

Source: https://magyarkozlony.hu/hivatalos-lapok/aad2cfddf9578b8de2694ec6f6e20613f4eefc20/dokumentumok/41285ece64e5328f54823a116139ff44462e1857/letoltes